મિત્રો આપના માટે ગોચર ગ્રહોનું ભ્રમણ દરેક ગ્રહોના આર્શીવાદ અને સહકાર મળે છે. માત્ર રાશીપત્તી શનિગ્રહનું વક્રગતીનું ભ્રમણ કોઈપણ કાર્યમાં જાગૃત રહેવાનું સુચવે છે. અચાનક નુકશાની અથવા નિષ્ફળતા મળી શકે છે. તેથી અન્યના વિશ્વાસે ન રહેવું. મિલ્કત અને વિલવારસના કાર્યોનું નિરાકરણ મળશે. પત્ની ભાગીદારો અને વડિલો સાથે વિવાદો ન સર્જાય તે જોશો. પત્નીનું આરોગ્ય ચિંતા આપી શકે છે. આર્થીક પરિસ્થિતિ અને જાહેર જીવન જળવાઈ રહેશે. કોર્ટ કચેરી અને મોસાળ પક્ષથી સહકાર મળશે. યાત્રા પ્રવાસ અને ધાર્મિક કાર્યો થી આનંદ રહેશે. આપના માટે શનિવારના વ્રત અને સુંદરકાંડના પાઠ કરવાથી લાભ રહેશે. બહેનો અને વિદ્યાર્થી માટે મિશ્રફળદાયી સમય રહેશે.